Încendiu într-un bloc din Capitală! Pompierii au intervenit de urgență
Pompierii Bucureșteni intervin duminică pentru stingerea unui incendiu produs la un apartament, situat pe Șoseaua Pantelimon, sector 2.
Incendiul se manifestă cu degajări mari de fum, la un apartament de la etajul 6. Casa scării este inundată cu fum, se lucrează la evacuarea locatarilor. Până în acest moment au fost evacuate 20 de persoane, 3 persoane sunt asistate medical la fața locului. Incendiul este localizat, se lucrează la lichidarea acestuia.
Intervin 5 autospeciale de stingere, 2 autospeciale de intervenție și salvarea de la înălțime, 1 autospecială de descarcerare, Detașamentul Special de Salvatori și 4 ambulanțe SMURD.